text: [{"text_idx": "#000000", "text": "Sunnudagin 22. januar settu vit hol a\u0301 talur\u00f8\u00f0ina um 1. P\u00e6tursbr\u00e6v, sum vit fara i\u0301gj\u00f8gnum i\u0301 vetur og va\u0301r. Vit vilja eggja t\u00e6r eisini at granska br\u00e6vi\u00f0 hetta sama ti\u0301\u00f0arskei\u00f0i\u00f0. Lat okkum taka okkum ti\u0301\u00f0 at lesa gj\u00f8gnum br\u00e6vi\u00f0 fleiri fer\u00f0ir, grunda\u00f0 a\u0301 ta\u00f0, og lata Gud tala til okkara."}, {"text_idx": "#000002", "text": "Vi\u00f0hv\u00f8rt ver\u00f0ur ta\u00f0 tiki\u00f0 i\u0301 aftur i\u0301 evni fra\u0301 talur\u00f8\u00f0ini, men onkunti\u0301\u00f0 er talan um evni, sum vit ikki fa\u0301a tiki\u00f0 upp i\u0301 talunum, men sum kortini eru vi\u00f0komandi og spennandi."}, {"text_idx": "#000003", "text": "Hv\u00f8r er hann, sum skriva\u00f0i 1. P\u00e6tursbr\u00e6v?"}, {"text_idx": "#000006", "text": "Hv\u00f8r var P\u00e6tur? Tey av okkum, sum eru uppvaksin vi\u00f0 bi\u0301blius\u00f8gum, og sum hava lisi\u00f0 Bi\u0301bliuna sja\u0301lvi ella hava gingi\u00f0 i\u0301 eini samkomu i\u0301 eina ti\u0301\u00f0, kenna r\u00e6ttiliga v\u00e6l til P\u00e6tur. Hann var ein av teimum 12 l\u00e6risveinunum, og er kanska tann l\u00e6risveinurin, sum vit fa\u0301a mest at vita um i\u0301 Ny\u0301ggja Testamenti. Hann er ein av teimum n\u00e6rmastu hja\u0301 Jesusi, um ikki tann n\u00e6rmasti."}, {"text_idx": "#000007", "text": "Hann var ein fiskima\u00f0ur u\u0301r Galilea og \u00e6t upprunaliga Si\u0301mun. Men ta\u0301 Jesus kallar hann til l\u00e6risvein, sigur hann, at nu\u0301 skalt tu\u0301 kallast \u2018Kefas\u2019, sum si\u0301\u00f0ani er umsett til grikst \u2018Petros\u2019 (Joh.1:43) og sum a\u0301 okkara ma\u0301li\u00f0 ver\u00f0ur til P\u00e6tur."}, {"text_idx": "#000008", "text": "Hann hev\u00f0i eina vermo\u0301\u00f0ur, sum Jesus gr\u00f8ddi fra\u0301 ringum febri (Luk.4:38-39). Kona P\u00e6tur er ikki nevnd i\u0301 evangeliunum, men Paulus sipar allarhelst til, at P\u00e6tur i\u0301 t\u00e6nastuni fer\u00f0ast saman vi\u00f0 konu si\u0301ni."}, {"text_idx": "#000009", "text": "Hava vit ikki r\u00e6tt at f\u00f8ra eina systir vi\u00f0 okkum sum konu \u2013 li\u0301ka v\u00e6l sum hinir a\u0301postlarnir og br\u00f8\u00f0ur Harrans og Kefas!"}, {"text_idx": "#000011", "text": "Or\u00f0i\u00f0, sum a\u0301 f\u00f8royskum er umsett til \u00abf\u00f8ra,\u00bb er a\u0301 grikskum or\u00f0i\u00f0 \u03c0\u03b5\u03c1\u03b9\u03b1\u0301\u03b3\u03c9 \u00abperiago\u00bb. Ta\u00f0 er ikki nogv bru\u0301kt, eini seks fer\u00f0ir til samans i\u0301 Ny\u0301ggja Testamenti, og ta\u0301 er ta\u00f0 alti\u0301\u00f0 um at fer\u00f0ast reint geografiskt. Til d\u00f8mis Matt. 9:35, har ta\u00f0 stendur at \u00abJesus fer\u00f0a\u00f0ist nu\u0301 um i\u0301 \u00f8llum st\u00f8\u00f0um og bygdum\u00bb."}, {"text_idx": "#000012", "text": "Or\u00f0 fyri or\u00f0 vildi 1.Kor.9:5 ljo\u0301\u00f0a\u00f0 naka\u00f0 solei\u00f0is:Nei ikki hava vit myndugleika eina systir eina konu at fer\u00f0ast um li\u0301ka sum eisini hinir a\u0301postlarnir og br\u00f8\u00f0ur Harrans og Kefas"}, {"text_idx": "#000013", "text": "Sum nokk betur kann skiljast solei\u00f0is: Hava vit ikki r\u00e6tt at fer\u00f0ast um vi\u00f0 eini systir ella konu, li\u0301ka v\u00e6l sum hinir a\u0301postlarnir og br\u00f8\u00f0ur Harrans og Kefas?"}, {"text_idx": "#000014", "text": "Eitt li\u0301ti\u00f0 si\u0301\u00f0uspor gott nok, men nokk so stuttligt at lesa, at P\u00e6tur, beiggjarnar hja\u0301 Jesusi og hinir a\u0301postlarnir to\u0301ku systrar (og ta\u0301 halda tey flestu, at ty\u0301dningurin er andaligar systrar) og si\u0301na egnar konur vi\u00f0, har sum teir fo\u0301ru at t\u00e6na Harranum. Sja\u0301lvt um t\u00e6r ikki allti\u0301\u00f0 eru so sjo\u0301nligar og fremst i\u0301 myndini, so eru t\u00e6r vi\u00f0, kvinnurnar."}, {"text_idx": "#000015", "text": "Aftur til P\u00e6tur. Hann er ein perso\u0301nur, sum fyllir no\u0301gv. Vit fa\u0301a inntrykk, av at P\u00e6tur er u\u0301tatventur, tosar ofta beint fra\u0301 livruni, uttan at hava hugsa\u00f0 alt i\u0301 gj\u00f8gnum, hann er temperamentsfullur, setur h\u00f8g kr\u00f8v til si\u0301n sja\u0301lvs og li\u0301tur ofta a\u0301 egna styrki."}, {"text_idx": "#000016", "text": "Hann er ein av teimum fyrstu. sum veruliga skilir hv\u00f8r Jesus er."}, {"text_idx": "#000017", "text": "Hann seg\u00f0i vi\u00f0 teir: \u201cMen tit, hv\u00f8nn siga tit Meg vera?\u201dSi\u0301mun P\u00e6tur svara\u00f0i: \u201cTu\u0301 ert Kristus, Sonur hins livandi Guds!\u201dTa\u0301 svara\u00f0i Jesus honum: \u201cS\u00e6lur ert tu\u0301, Si\u0301mun, sonur Jo\u0301nas! Ti\u0301 hold og blo\u0301\u00f0 hevur ikki opinbera\u00f0 t\u00e6r hetta, men Fa\u00f0ir Mi\u0301n, sum er i\u0301 Himli. So sigi Eg eisini t\u00e6r: Tu\u0301 ert P\u00e6tur; og a\u0301 hesum kletti skal Eg byggja samkomu Mi\u0301na, og portur dey\u00f0ari\u0301kisins skulu ikki fa\u0301a vald a\u0301 henni. Og Eg skal geva t\u00e6r lyklar Himmiri\u0301kis ri\u0301kis; ta\u00f0, sum tu\u0301 bindur a\u0301 j\u00f8r\u00f0ini, skal vera bundi\u00f0 i\u0301 Himli, og ta\u00f0, sum tu\u0301 loysir a\u0301 j\u00f8r\u00f0ini, skal vera loyst i\u0301 Himli.\u201d"}, {"text_idx": "#000018", "text": "Ta\u00f0 eru ymiskar ma\u0301tar at skilja hetta skriftbroti\u00f0, alt eftir hvussu man skilir or\u00f0sp\u00e6li\u00f0, sum Jesus ger har, vi\u00f0 P\u00e6tur, sum a\u0301 griskum er \u03a0\u03b5\u0301\u03c4\u03c1\u03bf\u03c2 \u201cPetros\u201d og kletti, sum a\u0301 griskum er \u03c0\u03b5\u0301\u03c4\u03c1\u03b1\u0345 \u201cpetra\u201d. Griska or\u00f0i\u00f0 \u201cpetros\u201d merkir ein steinur, me\u00f0an griska or\u00f0i\u00f0 \u201cpetra\u201d merkir ein klettur."}, {"text_idx": "#000019", "text": "Ein ma\u0301ta at skilja hetta uppa\u0301, er at samkoman skal byggjast a\u0301 P\u00e6tur sja\u0301lvan. \u201cPetros\u201d og \u201cpetra\u201d skilist sum at umtala ta\u00f0 sama: P\u00e6tur er kletturin. Hann er tann, sum skal ver\u00f0a grundarlagi\u00f0 undir samkomuni og skal lei\u00f0a hana. Ein annar ma\u0301ti at skilja ta\u00f0 uppa\u0301, er at samkoman skal ver\u00f0a grunda\u00f0 a\u0301 vitnisbur\u00f0 P\u00e6turs. \u201cPetros\u201d er P\u00e6tur og \u201cpetra\u201d sipar til hansara vitnisbur\u00f0ur. Men ein tri\u00f0ji, og nokk tann r\u00e6ttasta ma\u0301tin at skilja ta\u00f0 uppa\u0301 er, at \u201cPetros\u201d er P\u00e6tur og \u201cpetra\u201d sipar til Jesus sja\u0301lvan. Samkoman skal byggjast a\u0301 Jesus \u2013 klettin, sum P\u00e6tur hevur fingi\u00f0 opinbering um."}, {"text_idx": "#000020", "text": "Men P\u00e6tur ver\u00f0ur ikki framstilla\u00f0ur bert sum ein tru\u0301arhetji i\u0301 Bi\u0301bliuni. Sja\u0301lvt um P\u00e6tur hevur fingi\u00f0 innlit i\u0301, hv\u00f8r Jesus er, er hann ali\u0301kav\u00e6l blindur fyri fr\u00e6lsi\u00e6tlan Guds. Bara n\u00f8kur fa\u0301 vers seinni, ta\u0301 Jesus hevur fortalt teimum, hvussu hann skal li\u0301\u00f0a og doyggja, a\u0301talar hann Jesus."}, {"text_idx": "#000021", "text": "\u201cGud bjargi T\u00e6r, Harri! Aldri skal hetta henda Teg!\u201dMen Hann (Jesus) vendi S\u00e6r a\u0301 og seg\u00f0i vi\u00f0 P\u00e6tur: \u201cVi\u0301k aftur um Meg, Satan! Tu\u0301 ert M\u00e6r til a\u0301stoyt; ti\u0301 tu\u0301 hugsar ikki um ta\u00f0, sum Gudi hoyrir til, men um ta\u00f0, sum menniskjum hoyrir til!\u201d"}, {"text_idx": "#000022", "text": "Hann meinar ta\u00f0 gott, P\u00e6tur. Hann lovar eisini dy\u0301rt og heilagt, at um \u00f8ll onnur svi\u0301kja Jesus, so fer hann ikki at gera ta\u00f0."}, {"text_idx": "#000023", "text": "Ta\u0301 seg\u00f0i hann (P\u00e6tur) vi\u00f0 Hann (Jesus): \u201cHarri, eg eri til rei\u00f0ar at fara vi\u00f0 T\u00e6r, b\u00e6\u00f0i i\u0301 fangahu\u0301s og i\u0301 dey\u00f0an!\u201d Men Hann svara\u00f0i: \u201cP\u00e6tur, Eg sigi t\u00e6r: Hanin skal ikki gala i\u0301 dag, fyrrenn tu\u0301 tri\u0301ggjar fer\u00f0ir hevur nokta\u00f0, at tu\u0301 kennir Meg.\u201d"}, {"text_idx": "#000024", "text": "Og ta\u0301 tey koma, vi\u00f0 soldatum og sv\u00f8r\u00f0um at taka Jesus, roynir P\u00e6tur, sum nu\u0301 li\u0301tur a\u0301 egna styrki, at verja Jesus og tekur upp sv\u00f8r\u00f0. Eg v\u00e6nti, at hann slett ikki er vanur vi\u00f0 va\u0301pn, so hann rakar ikki ordiliga \u2013 ti\u0301betur kann man siga \u2013 og h\u00f8ggur bert oyra av einum manni (Joh.18:10). Jesus talar at P\u00e6turi, og setur oyra uppa\u0301 pla\u0301ss aftur og ta\u00f0 lekst (Luk.22:51)."}, {"text_idx": "#000025", "text": "Egin styrki r\u00f8kkur ikki langt. Og ta\u00f0 fer P\u00e6tur at uppliva enn einafer\u00f0. P\u00e6tur helt, at hann fo\u0301r at standa vi\u00f0 li\u00f0 Jesusar heilt til ta\u00f0 si\u0301sta. Men ta\u0301 Jesus er tikin, tekur o\u0301ttin P\u00e6tur, hann missir ma\u0301ttina, og hann endar vi\u00f0 at svi\u0301kja Jesus. Hann noktar at kenna hann, ja, ennta\u0301 bannar upp a\u0301 ta\u00f0. Hanin gelur (sum Jesus hev\u00f0i sagt), og P\u00e6tur skilir, hvat hann hevur gj\u00f8rt, og hann gr\u00e6tur sa\u0301rt (Luk. 22:55-62)."}, {"text_idx": "#000026", "text": "Men so er ta\u00f0 so vakurt, hvussu Jesus, eftir at hann er risin, m\u00f8tir P\u00e6turi og endurny\u0301ggjar hann. Sum P\u00e6tur nokta\u00f0i fyri at kenna Jesus, tri\u0301ggjar fer\u00f0ir, sleppur hann nu\u0301 at siga vi\u00f0 Jesus, tri\u0301ggjar fer\u00f0ir, at hann elskar hann. Og Jesus gevur honum i\u0301 uppga\u0301vu at ver\u00f0a hir\u00f0i hja\u0301 fylgi Hansara (Joh.21:15-17)."}, {"text_idx": "#000027", "text": "Og ta\u0301 andin fellir a\u0301 hvi\u0301tusunnu, er ta\u00f0 P\u00e6tur, sum gongur a\u0301 odda, pr\u00e6dikar fyri mannamu\u0301gvuni og er vi\u00f0 at lei\u00f0a fleiri enn 3.000 til Jesus (A\u0301p.2:14-41). Og hann er eisini tann l\u00e6risveinurin, sum fyrst sleppur at uppliva, hvussu evangelii\u00f0 ikki bara er fyri j\u00f8dar, men heidningar vi\u00f0, ta\u0301 Heilagi Andin fellur i\u0301 hu\u0301si Korneliusar, einum herovasta i\u0301 ro\u0301mverska herinum (A\u0301p.10)."}, {"text_idx": "#000028", "text": "P\u00e6tur hevur, sum vit si\u0301ggja, eina framstandandi rollu i\u0301 fyrstu samkomuni i\u0301 Jerusalem. Hann hevur eisini ein sto\u0301ran leiklut a\u0301 sto\u0301ra a\u0301postlafundinum (A\u0301p. 15), har P\u00e6tur vi\u0301sir aftur, at heidningar, sum koma til tru\u0301gv a\u0301 Jesus, mugu konvertera til j\u00f8disku tru\u0301nna og fylgja j\u00f8diskum lo\u0301gum og tradisjo\u0301num fyri at gerast ekta\u00f0ir l\u00e6risveinar."}, {"text_idx": "#000029", "text": "Sja\u0301lvt um Paulus og P\u00e6tur hava eitt forsta\u0301ilsi si\u0301n a\u0301millum, at Paulus fyrst og fremst er a\u0301postul til heidningarnir og P\u00e6tur fyrst og fremst er a\u0301postul til j\u00f8darnar (Gal.2:8), liggur ta\u00f0 i\u0301 P\u00e6tursa sja\u0301lvforsta\u0301ilsi, at hann hevur eitt ty\u0301\u00f0iligt kall og eina ty\u0301\u00f0iliga a\u0301byrgd fyri at opna dyr fyri evangeliinum til heidningarnar. Hetta kemur kla\u0301rt fram a\u0301 A\u0301postlafundinum, ta\u0301 P\u00e6tur reisir seg og sigur:"}, {"text_idx": "#000030", "text": "Tit vita, at Gud langt si\u0301\u00f0ani u\u0301tvaldi meg millum tykkara til at vera tann, vi\u00f0 hv\u00f8rs munni heidningarnir skuldu fa\u0301a at hoyra or\u00f0 evangeliums og koma til tru\u0301gv."}, {"text_idx": "#000031", "text": "Ein sera spennandi perso\u0301nur, sum er framstilla\u00f0ur sum eitt ekta\u00f0 menniskja, vi\u00f0 einum ekta\u00f0um og dju\u0301pum k\u00e6rleika til Jesus, men sum, ta\u0301 hann li\u0301tir a\u0301 seg sja\u0301lvan, aftur og aftur misskilir og fellur. To\u0301 upplivir hann fer\u00f0 aftana\u0301 fer\u00f0, hvussu Jesus ha\u0301lar hann upp aftur u\u0301r dy\u0301pinum, og so ganga teir saman a\u0301 vatninum aftur. Ti\u0301 er ta\u00f0 er allarhelst, at P\u00e6tur, sum vit fara at si\u0301ggja ta\u0301 vit lesa 1. P\u00e6tursbr\u00e6v, aftur og aftur peikar a\u0301 Jesus."}, {"text_idx": "#000032", "text": "Tradisjo\u0301nin sigur, at P\u00e6tur lei\u00f0 blo\u0301\u00f0vitnisdey\u00f0an i\u0301 Ro\u0301m undir Nero, keisara, uml. a\u0301r 65. P\u00e6tur skuldi krossfestast, men kendi seg ikki verdan at doyggja a\u0301 sama ha\u0301tt sum si\u0301n elska\u00f0i vinur, frelsari og Harri. Hann ba\u00f0 ti\u0301 um at bli\u0301va krossfestur upp og ni\u00f0ur."}, {"text_idx": "#000033", "text": "Grundin til, at vit siga tradisjo\u0301n er, at hetta ikki er vitan, sum vit hava fra\u0301 Bi\u0301bliuni ella dokumentera\u00f0um s\u00f8guligum keldum, men er kortini ta\u00f0, sum er fortalt vi\u0301\u00f0ari i\u0301 kirkjus\u00f8guni."}, {"text_idx": "#000034", "text": "To\u0301 er ju\u0301st dey\u00f0i P\u00e6turs naka\u00f0 av ti\u0301 seinasta, sum vit vita u\u0301r Bi\u0301bliuna, at Jesus og P\u00e6tur tosa\u00f0u saman um."}, {"text_idx": "#000036", "text": "P\u00e6tur hevur ti\u0301 vita, at hansara dey\u00f0i onkursvegna skuldi dy\u0301rmeta Jesus, og allar helst hevur ta\u00f0 merkt, at P\u00e6tur skuldi li\u0301\u00f0a blo\u0301\u00f0vitnisdey\u00f0an. Men Jesus hevur givi\u00f0 honum eina avbjo\u0301\u00f0ing, og eina troyst, i\u0301 or\u00f0unum \u00abFylg m\u00e6r!\u00bb."}, {"text_idx": "#000037", "text": "Avbjo\u0301\u00f0ingin i\u0301 hasum til P\u00e6tur er, at ta\u00f0 at fylgja Jesus kann kosta honum li\u0301vi\u00f0. Troystin er, at P\u00e6tur skal sleppa fra\u0301 at stu\u0301ra fyri li\u0301vinum, men bert hugsa um at fylgja Jesusi eftir, og i\u0301 ti\u0301 uppliva hann so n\u00e6r sum ongan annan."}, {"text_idx": "#000039", "text": "Sunnudagin 22. januar settu vit hol a\u0301 talur\u00f8\u00f0ina um 1. P\u00e6tursbr\u00e6v, sum vit fara i\u0301gj\u00f8gnum i\u0301 vetur og va\u0301r. Vit v..."}]